**Referat fra møte i AU**

Tid: 29.03.2019 kl. 09 – 11.30

Sted: Agder Energi, Kristiansand

Til stede fra AU: Gro Anita Mykjåland, Robert Cornels Nordli og Inger Løite. Harald Furre, Thor Jørgen Tjørhom og Unni Nilsen (1.vara) hadde forfall. 2. og 3. vara hadde ikke anledning til å møte.

Gjester i møte: Styreleder Lars Erik Torjussen og rådgiver Roy Mersland.

Referat: Rune Røiseland (sekretariat)

Møte var innkalt med følgende saker på agenda:

1. Godkjenning av innkalling og referat etter møte 01.03.19

2. Statusoppdateringer og samtale med styreleder i Agder Energi

3. Drøftelser og veien videre i eierdialog med Statkraft

4. Forberedelse til arbeidsmøte 16. mai

5. Eventuelt

**Oppsummering av møte**

1. Innkalling og referat etter møte 01.03.19 ble godkjent uten anmerkninger
2. Styreleder orienterte fra styrets arbeid og status i selskapet. Siden sist AU var samlet har selskapet bl.a. lagt fram sitt årsregnskap etter 2018 og dette har vært diskutert i mediene med utgangspunkt i forskjellen mellom regnskapsstandarden IFRS og «underliggende IFRS». Underliggende IFRS viser et resultat etter skatt på kr. 845 millioner, og ut fra gjeldene utbyttepolitikk betyr dette at utbyttegrunnlaget etter 2018 er kr. 592 millioner (utbetales i 2020).

Styreleder orienterte også om det pågående arbeidet med sikte på ansettelse av ny konserndirektør i løpet av 2019. Stillingen er utlyst og søknadsfristen gått ut. Det er interne kandidater, eksterne søkere og kandidater som er bedt om å søke via hodejegere som er engasjert i prosessen. I følge styrets egen prosessplan vil den første prioriterte listen over kandidater foreligge etter påske.

Det ble også orientert om at styret inneværende vår gjennomfører en egenevaluering. AU vil bli orientert om denne når oppsummeringer foreligger.

Status i selskapet er at 2019 har startet godt og at det foreligger positive signaler fra strategiske satsingsområder.

AU følger med interesse selskapets drift og utvikling. Styret og administrasjonen oppleves å ha fokus både på etablert kjernevirksomhet og strategiske utviklingsprosjekter. AU drøftet viktigheten av løpende risikoanalyser knyttet til nye forretningsmodeller og utfordret styreleder til å orientere nærmere om dette i et senere møte.
3. AU har siden høsten 2018 vært i tett dialog med Statkraft som medeier i AE. Neste samtale er planlagt torsdag 9. mai umiddelbart i etterkant av AE-konferansen (møtested for samtalene er Hotel Radisson Blue Caledonien i Kristiansand).

For å klargjøre grunnlaget for de videre samtalene drøftet AU en konkretisering av spørsmålstillinger det er viktig å avklare. Leder av AU og sekretariatet formulerer et kort notat som oversendes Statkraft så raskt som mulig. AU vil anmode Statkraft om å svare opp formelt.

AU ønsker også å fortsette den konstruktive dialog med Statkraft om hvordan eierne i framtiden på beste måte kan sikre Agder Energi et effektivt og godt styre. Det er da naturlig å fortsette samtalene om styrets størrelse og om hvordan eierne i fellesskap kan jobbe med styrets kompetansebehov og komplementære egenskaper i styrekollegiet.

Konkret vil AU foreslå å legge opp til to eller tre møtepunkter på eiernivå i løpet av et typisk år før styrevalg skal finne sted. På høsten for å drøfte styreevalueringer, status og potensialer. Her kan eierne dele tanker om kompetansebehov og kanskje utveksle ideer om aktuelle kandidater. På nyåret, i de tradisjonsrike møtene med Statkraft på Lysaker, er gjerne agendaen mer omfattende med utgangspunkt i relevante makroperspektiver og selskapets strategi, mens AU ser for seg at det på våren igjen spisses inn mot de konkrete valgene og andre saker på agendaen i selskapets generalforsamling. For eierdialogen høst og vår inviterer AU svært gjerne Statkraft til Sørlandet, eller kanskje planlegges det for at enkelte treffpunkt kombineres med andre relevante hendelser, som dette årets AE-konferanse.

AU ser også for seg at Statkraft kan inviteres til et eiermøte og der møte det samlede kommunale eierskapet i Agder Energi. Første anledning for dette er eiermøte etter valget høsten 2019.

1. Kommende eiermøte for Agderkommunene er planlagt 16. mai. Møte arrangeres ved Scandic hotel Sørlandet og er berammet fra kl. 10 – 14. Programmet planlegges med følgende innhold:

	* Åpningsforedrag ved leder av Energi Norge, Knut Kroepelien: "Fornybarnæringen – muligheter og utfordringer"
	* Status Q1 2019 og videre utsikter for konsernet
	* Presentasjon av venturesatsingen i Agder Energi
	* Status i arbeidet med kostnadsreduksjon og effektivisering i Agder Energi
	* Gjennomgang av formelle saker i kommende generalforsamling
		+ Resultat etter 2018
	* Rundebordsamtaler om aktuelle temaer, relevante dilemmaer og informasjonsbehov i første eiermøte etter valget høsten 2019. Innledning ved leder av AU og gruppesamtaler. Korte oppsummeringer i plenum
	* Formelle saker til behandling i eiermøte
		+ Utbytte etter 2018
		+ Regnskap og budsjett for AU/Eiermøte
		+ Fullmakt til leder av AU for å avgi stemme i selskapets generalforsamling
2. Eventuelt
	* Leder av AU er kontaktet av en lokalpolitiker som ønsket informasjon om konsekvenser av et eventuelt salg av en kommunes aksjer i Agder Energi. AU viser i denne forbindelse til viljeserklæringen, avtaleverket og flere kommuners uttrykte vilje til å kjøpe aksjer dersom enkeltkommuner beslutter å selge.

Det er satt opp tid for møte i AU onsdag 24. april kl 09 – 1130. Det avklares om møte gjennomføres som telefonkonferanse eller på Kjøyta.

Ref.

Rune Røiseland

Kristiansand, 15.04.2019